CELEX: 22013D0145
Language: mt
Date: 2013-07-15 00:00:00
Title: Deċiżjoni tal-Kumitat Konġunt taż-ŻEE Nru 145/2013 tal- 15 ta’ Lulju 2013 li temenda l-Anness XIII (Trasport) tal-Ftehim ŻEE

19.12.2013   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 345/14
               
            DEĊIŻJONI TAL-KUMITAT KONĠUNT TAŻ-ŻEE
      Nru 145/2013
      tal-15 ta’ Lulju 2013
      li temenda l-Anness XIII (Trasport) tal-Ftehim ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikolu 98 tiegħu,
      Billi:
      
                  (1)
               
               
                  Ir-Regolament tal-Kummissjoni (UE) Nru 245/2013 tad-19 ta’ Marzu 2013 li jemenda r-Regolament (KE) Nru 272/2009 fir-rigward tal-iskrinjar tal-likwidi, tal-aerosols u tal-ġellijiet fl-ajruporti tal-UE (1) għandu jkun inkorporat fil-Ftehim ŻEE.
               
            
                  (2)
               
               
                  Ir-Regolament ta’ Implimentazzjoni tal-Kummissjoni (UE) Nru 246/2013 tad-19 ta’ Marzu 2013 li jemenda r-Regolament (UE) Nru 185/2010 fir-rigward tal-iskrinjar tal-likwidi, tal-aerosols u tal-ġellijiet fl-ajruporti tal-UE (2) għandu jkun inkorporat fil-Ftehim ŻEE.
               
            
                  (3)
               
               
                  Id-Deċiżjoni tal-Kummissjoni 2013/1587/UE tad-19 ta’ Marzu 2013 li temenda id-Deċiżjoni C(2010) 774 fir-rigward tal-iskrinjar tal-likwidi, tal-aerosols u tal-ġellijiet fl-ajruporti tal-UE għandha tkun inkorporata fil-Ftehim ŻEE.
               
            
                  (4)
               
               
                  L-Anness XIII tal-Ftehim ŻEE għandu għalhekk jiġi emendat skont dan,
               
            ADOTTA DIN ID-DEĊIŻJONI:
      Artikolu 1
      L-Anness XIII tal-Ftehim ŻEE hu emendat kif ġej:
      
                  1.
               
               
                  L-inċiż li ġej jiżdied fil-punt 66ha (ir-Regolament tal-Kummissjoni (KE) Nru 272/2009):
                  
                              “—
                           
                           
                              
                                 32013 R 0245: Ir-Regolament tal-Kummissjoni (UE) Nru 245/2013 tad-19 ta’ Marzu 2013 (ĠU L 77, 20.3.2013, p. 5).”
                           
                        
            
                  2.
               
               
                  L-inċiż li ġej jiżdied fil-punt 66he (ir-Regolament tal-Kummissjoni (UE) Nru 185/2010):
                  
                              “—
                           
                           
                              
                                 32013 R 0246: Ir-Regolament ta’ Implimentazzjoni tal-Kummissjoni (UE) Nru 246/2013 tad-19 ta’ Marzu 2013 (ĠU L 77, 20.3.2013, p. 8).”
                           
                        
            
                  3.
               
               
                  L-inċiż li ġej jiżdied fil-punt 66hf (id-Deċiżjoni C tal-Kummissjoni (2010) 774 finali):
                  
                              “—
                           
                           
                              
                                 32013 D 1587: Id-Deċiżjoni tal-Kummissjoni 2013/1587/UE tad-19 ta’ Marzu 2013 li temenda id-Deċiżjoni C(2010) 774 fir-rigward tal-iskrinjar tal-likwidi, tal-aerosols u tal-ġellijiet fl-ajruporti tal-UE.”
                           
                        
            Artikolu 2
      It-testi tar-Regolament (UE) Nru 245/2013 u tar-Regolament ta’ Implimentazzjoni (UE) Nru 246/2013 fil-lingwa Islandiża u dik Norveġiża, li għandhom jiġu ppubblikati fis-Suppliment taż-ŻEE ta’ ma’ Il-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni tidħol fis-seħħ fis-16 ta’ Lulju 2013, kemm-il darba jkunu saru n-notifiki kollha skont l-Artikolu 103(1) tal-Ftehim ŻEE (*).
      Artikolu 4
      Din id-Deċiżjoni għandha tiġi ppubblikata fis-Sezzjoni taż-ŻEE u fis-Suppliment taż-ŻEE ta’ ma’ Il-Ġurnal Uffiċjali tal-Unjoni Ewropea.
      
         Magħmul fi Brussell, il-15 ta’ Lulju 2013.
         
            
               Għall-Kumitat Konġunt taż-ŻEE
            
            
               Il-President
            
            Thórir IBSEN
         
      
      
         (1)  ĠU L 77, 20.3.2013, p. 5.
      
         (2)  ĠU L 77, 20.3.2013, p. 8.
      
         (*)  L-ebda rekwiżiti kostituzzjonali ma huma indikati.